open-index/open-wikipedia-markdown huggingface dataset:
הכוס הכחולה

"**הכוס הכחולה**" הוא שיר שהוקלט על ידי המוזיקאי הישראלי עברי לידר. הוא יצא לאור באוקטובר 1999, בהוצאת חברת התקליטים כנען, כסינגל מתוך אלבום האולפן השני שלו, "יותר טוב כלום מכמעט" (1999). את השיר כתב והלחין לידר, להפקה מוזיקלית שיצר ביחד עם יועד נבו.

בשנת 2006 יצאה גרסת לייב של "הכוס הכחולה" כסינגל רשמי שהופץ על גבי תקליטור במהדורה מוגבלת – אורכה של גרסת ההופעה היא חמש דקות ושש-עשרה שניות. בשנת 2024 ביצעה הזמרת-יוצרת הישראלית דנה אינטרנשיונל את "הכוס הכחולה" כחלק מקונצרט המחווה לעברי לידר.

השיר הגיע למקום הראשון במצעד העברי השבועי של רשת ג', שם שהה במשך שלושה שבועות לא-רצופים.

## רקע וכתיבה
בשנת 1999 עברי לידר הוציא את אלבום האולפן השני שלו, "יותר טוב כלום מכמעט", בו נכלל השיר "הכוס הכחולה" שהפך לאחד מלהיטיו הגדולים ביותר. כשנתיים לאחר מכן, ב-2001, הוא יצא מהארון והפך לאחד מהאמנים הראשונים בישראל שהכריזו בגלוי על נטייתם המינית בתקשורת. בהמשך לכך, הוחלט להוציא גרסת לייב של "הכוס הכחולה" כסינגל – אותה הגרסה הופצה על גבי תקליטור במהדורה מוגבלת. את השיר כתב, הלחין והפיק לידר; בהפקה המוזיקלית שלו השתתף גם המוזיקאי יועד נבו.

שני עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון מיליון השמעות.

## משמעות
השיר "הכוס הכחולה" של עברי לידר עוסק בנושאים של בדידות, חיפוש עצמי ותחושת ניכור. אותה "הכוס הכחולה", שהיא סמל מרכזי בשיר, מייצגת חפץ יומיומי שנראה שונה וייחודי, אך משדר תחושת ריקנות וחיפוש אחרי משהו שלא נמצא באמת. זהו סמל לתהליך פנימי של חיפוש אחרי משמעות, קשרים אינטימיים ואהבה, אך בצורה שמרמזת על קיום נפרד ומנותק מהסביבה או מהאחרים. השיר מצביע על תחושות של אכזבה ותסכול מתוך ניסיון למלא חסרון רגשי או נפשי, ובאותה מידה גם על הקושי להרגיש שייך או מחובר בעולם של אידיאלים חיצוניים.

## מיקומי שיא

## היסטוריית יציאות לאור

## גרסתה של דנה אינטרנשיונל

באוגוסט 2024 הוחלט לקיים קונצרט מחווה לעברי לידר, בידי איגי – ארגון נוער גאה. קונצרט דומה הוקדש לדנה אינטרנשיונל ב-13 באוקטובר 2022. במסגרת הקונצרט, ביצעה אינטרנשיונל את "הכוס הכחולה" בהפקה מחודשת של המפיק המוזיקלי אסי טל, לאותן המילים המקוריות.

### רקע ומחלוקת
ב-31 באוקטובר 2024, מספר שבועות לאחר ההכרזה על קונצרט המחווה, אינטרנשיונל פרסמה פוסט בחשבון הפייסבוק שלה, ובו ציינה שהיא רצתה לבצע את השיר "בחולצת פסים" אך נכפה עליה לבצע שיר אחר ("הכוס הכחולה"), ועל כן היא פורשת מהשתתפותה במופע. היא כתבה: . לבסוף, החליטה להגיע ולבצע את "הכוס הכחולה" – היא הייתה למופע הפתיחה של הערב.

במהלך ההופעה, הצהירה: .

### היסטוריית יציאות לאור

## קישורים חיצוניים

## הערות שוליים

קטגוריה:שירי 1999
קטגוריה:שירי 2024
קטגוריה:סינגלים מ-1999
קטגוריה:סינגלים מ-2006
קטגוריה:שירי עברי לידר
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי עברי לידר
קטגוריה:שירים שהולחנו על ידי עברי לידר
קטגוריה:שירים שהופקו על ידי אסי טל
קטגוריה:שירים שהופקו על ידי עברי לידר
קטגוריה:סינגלים בהוצאת הליקון
ג'ון שילדס

**ג'ון נייט שילדס** (באנגלית: **John Knight Shields**; 15 באוגוסט 1858 – 30 בספטמבר 1934) היה פוליטיקאי אמריקאי שכיהן כחבר הסנאט של ארצות הברית מטעם מדינת טנסי בין השנים 1913 ל-1925. הוא גם כיהן כשופט עמית בבית המשפט העליון של טנסי.

## ביוגרפיה
שילדס נולד ב-15 באוגוסט 1858 באחוזת משפחתו "קלינצ'דייל", ליד היישוב החלוצי הוותיק של Bean's Station, טנסי במחוז גריינג'ר. חינוכו כנער היה על ידי מורים פרטיים, סימן לעושר המשפחה. הוא למד משפטים והתקבל ללשכת עורכי הדין בטנסי ב-1879. הוא החל לעסוק בכך במחוזות המקיפים את ביתו עד 1893, אז מונה לקנצלר של מחלקת הצ'נסלור ה-12. בשנה שלאחר מכן, הוא חזר לעסוק בעריכת דין פרטית במוריסטאון הסמוכה, במחוז האמבלן.

בשנת 1902, שילדס היה מועמד בפריימריז הדמוקרטי כדי להחליף את דייוויד ל. סנודגראס הפורש ומונה לשופט בית המשפט העליון של טנסי, תפקיד בו כיהן עד 1910 כאשר מונה לשופט העליון. הוא התפטר מהתפקיד הזה ב-1913, והפך לבן טנסי האחרון שנבחר לסנאט האמריקני על ידי האספה הכללית של טנסי לפני כניסת התיקון ה-17 לתוקף. שילדס נבחר מחדש ב-1918 אך ב-1924 הפסיד את המועמדות הדמוקרטית ללורנס טייסון, וחזר לעיסוק הפרטי במשפטים, הפעם בנוקסוויל.

בזמן כהונתו בסנאט, שימש שילדס כיושב ראש של כמה ועדות. הוא עמד בראש הוועדה ליחסים עם קנדה בקונגרסים ה-63 וה-64, הוועדה לתעלות בין-אוקיאניות בקונגרס ה-65, והוועדה למכירת מוצרי בשר בקונגרס ה-66.

שילדס מת ב-30 בספטמבר 1934 באחוזתו "קלינצ'דייל" ונקבר בבית הקברות של נוקסוויל.

## קישורים חיצוניים

* 
* 

קטגוריה:אמריקאים ילידי טנסי
קטגוריה:חברי הסנאט של ארצות הברית מטנסי
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1858
קטגוריה:אמריקאים שנפטרו ב-1934
תזמורת הקפיטול הלאומית של טולוז

**תזמורת הקפיטול הלאומית של טולוז** (בצרפתית: **Orchestre national du Capitole de Toulouse**) היא תזמורת סימפונית צרפתית שמושבה בטולוז. היא פועלת כתזמורת סימפונית אשר מקום מושבה הראשי הוא תיאטרון "האלה אוק גרן" בטולוז, וכתזמורת קבועה של תיאטרון הקפיטול בטולוז.

## היסטוריה
תחילה נקראה התזמורת בשם "**תזמורת קפיטול טולוז**", והיא החלה כתזמורת האופרה של תיאטרון הקפיטול. בין מנהליה המוזיקליים הבולטים של התזמורת בעבר היו אנדרה קלויטנס (החל מ-1932) וג'ורג' פטר (1951–1955), אך תזמורת הקפיטול זכתה להכרה בינלאומית במהלך תקופת כהונתו של מישל פלאסון כמנהל מוזיקלי, מ-1968 עד 2003.

עד תקופתו של פלאסון, התזמורת הייתה תזמורת אופראית מובהקת, שניגנה לעיתים רחוקות סימפוניות וכמעט ולא יצאה לסיבובי הופעות. בתוך שתים עשרה שנים, ההתעקשות של פלאסון על סטנדרטים ומטרות אומנותיות גבוהות שיפרה את המוניטין של התזמורת. הוא החל תקופה של הקלטות ויציאות לסיבובי הופעות שהיו מוערכות באופן ביקורתי, וב-1980 הוענק לתזמורת התואר "תזמורת לאומית" צרפתית. מאז 1974, הפך תיאטרון ה"האלה אוק גרן" לאולם הקונצרטים הראשי של התזמורת.

האופי של פלאסון, ההתעקשות שלו לנגן ולהקליט רפרטואר צרפתי (במיוחד יצירות נדירות), וחוזה ההקלטות שלו עם EMI, השתלבו יחד והפכו את התזמורת למקצועית של ממש, עם כ-100 תקליטים שיצאו לאור. הוא גם ייסד קבוצת גיוס כספים בשם 'אידה', שיש לה הרבה תורמים עסקיים גדולים, בולטים בהם חברת Airbus, כמו גם בנקים. 'אידה' תורמת ללוח ההופעות הבינלאומיות של התזמורת ולהקלטותיה. בשלב מוקדם בתקופתו של פלאסון, התזמורת החלה לצאת לסיבובי הופעות בינלאומיים, והיא ממשיכה לסייר עד היום.

ב-9 במאי 2003, הודיע פלאסון על החלטתו שלא לחדש את חוזהו לאחר 31 באוגוסט 2003. הוא התלונן כי העבודות המתוכננות בתיאטרון האלה אוק גרן יפגעו בעונת הקונצרטים 2003 - 2004. באופן בלתי רשמי, עזיבתו נבעה מהסירוב של העיר להעלות את משכורות התזמורת. ב-2004, הוענק לו התואר "מנצח כבוד" של התזמורת.

ב-2005, מינתה עיריית טולוז את טוגאן סוחייב כמנצח אורח ראשי ויועץ מוזיקלי של התזמורת. טוגאן סוחייב הפך למנהל המוזיקלי והמנצח הראשי של התזמורת בספטמבר 2008. מבחינה אומנותית, סוחייב סחף את התזמורת ממסורת הצליל הצרפתי שנבנתה על ידי פלאסון. ב-2011, העיתון הצרפתי "לה פיגארו" דירג את 25 התזמורות המובילות בצרפת. תזמורת הקפיטול הלאומית של טולוז נרשמה כאחת משלוש התזמורות הטובות ביותר בצרפת.

ב-2015, חתם סוחייב על חוזה חדש עם התזמורת עד 2019. במרץ 2022, התפטר טוגאן סוחייב ממשרת המנהל המוזיקלי של התזמורת, בטענה שהופעל עליו לחץ להוציא הצהרה פומבית בנוגע לפלישת רוסיה לאוקראינה ב-2022.

טארמו פלטוקוסקי ניצח לראשונה על התזמורת בספטמבר 2022, ושב להופעה נוספת כמנצח אורח באוקטובר 2022. בדצמבר 2022, הודיעה התזמורת על מינויו של פלטוקוסקי כמנהל המוזיקלי הבא שלה, החל מעונת 2025 - 2026, עם חוזה ראשוני של ארבע עונות.

## מנהלים מוזיקליים (רשימה חלקית)
* ג'ורג' פטר (1951 - 1955)
*  (1968 - 2003)
* טוגאן סוחייב (2008 - 2022)
* טארמו פלטוקוסקי (2025 - ממשיך)

## קישורים חיצוניים

* 

צרפת, תזמורת הקפיטול
קטגוריה:טולוז
קטגוריה:תזמורות צרפתיות
הממשל הצבאי בקוריאה הדרומית (2024)

**הממשל הצבאי בקוריאה הדרומית** הופעל ב-3 בדצמבר 2024 כאשר נשיא קוריאה הדרומית יון סוק-יאול הכריז על ממשל צבאי בטענה כי המפלגה הדמוקרטית של קוריאה מפגינה אהדה לקוריאה הצפונית ופועלת באופן שפוגע במדינה. עם זאת, כעבור שעות ספורות הודיע הנשיא על הסרתו בעקבות הצבעה פה אחד באספה הלאומית בעד ביטול החלטתו.

## האירועים

### ההכרזה על ממשל צבאי
ב-3 בדצמבר 2024 בשעה 22:27 (שעון קוריאה) הכריז נשיא קוריאה הדרומית על משטר צבאי בנאום ששודר בטלוויזיה הארצית. בנאום האשים יון סוק-יאול את האופוזיציה ב"ניסיון להפיל את הדמוקרטיה החופשית" על ידי הוצאת חברי הקבינט שלו וחסימת תוכניות התקציב שלו.

### חוקי הממשל
בשעה 23:00 פרסם מפקד הצבא פארק אנ-סו את החוקים הבאים תחת המשטר הצבאי:
# כל פעילות פוליטית, לרבות פעילות של האספה הלאומית של קוריאה הדרומית, מועצות מקומיות, מפלגות פוליטיות, עמותות פוליטיות, עצרות והפגנות, אסורות.
# כל פעולה המכחישה או מנסה להפיל את השיטה הדמוקרטית הליברלית אסורה, וחדשות מזויפות, מניפולציה של דעת הקהל ותעמולה כוזבת אסורות.
# כל אמצעי התקשורת והפרסומים נתונים לפיקוח פיקוד הלחימה.
# אסורים שביתות, הפסקות עבודה ואסיפות המעוררות תסיסה חברתית.
# על כל הצוות הרפואי, לרבות תושבים, השובתים או עזבו את התחום הרפואי, לחזור לתפקידם הרגיל תוך 48 שעות ולעבוד נאמנה, וכל הפרה תיענש על פי חוק הצבא.
# יינקטו אמצעים למזעור אי הנוחות בחיי היומיום של אזרחים טובים, למעט כוחות אנטי-מדינתיים וכוחות אחרים המאיימים להפיל את השיטה הדמוקרטית הליברלית.

### סוף הממשל הצבאי
בשעה 1:00 (שעון קוריאה) הצביע הפרלמנט הדרום קוריאני פה אחד נגד הממשל הצבאי, בטענה שהוא מנוגד לחוקת המדינה.

לאחר פגישת קבינט, בשעה 4:30 הודיע יון על ביטול הממשל הצבאי. האופוזיציה הודיעה כי תפתח בהליכי הדחה אם לא יתפטר מתפקידו.

## השפעה
כתוצאה מהכרזת המשטר הצבאי הוון הדרום קוריאני צנח ב-2.5%.

ניסיון ההפיכה, שנמשך פחות משלוש שעות בלבד, קבע שיא עולמי חדש כהפיכה הצבאית הקצרה בהיסטוריה. שיא זה שבר את השיא הקודם של ניסיון ההפיכה הצבאית בספרד, שם נמשך ניסיון ההפיכה הצבאי 18 שעות, ושל ניסיון ההפיכה בוונצואלה ב-27 בנובמבר 1992 שארך גם הוא משך זמן דומה.

## תגובות
* ** האופוזיציה בקוריאה הדרומית**: מנהיג האופוזיציה לי ג'יאה-מיונג קרא לאזרחים להתאסף באספה הלאומית וטען כי יון "כבר לא נשיא קוריאה הדרומית".
* ***': שגרירות סין בקוריאה הדרומית קראה לאזרחיה "להישאר רגועים ולשים לב לשינויים פוליטיים". השגרירות ביקשה מהם "לחזק את המודעות לבטיחות, לצמצם יציאות מיותרות ולהביע דעות פוליטיות בזהירות".
* ***': שגרירות ישראל בקוריאה הדרומית פרסמה בהודעה רשמית לישראלים הנמצאים בקוריאה הדרומית "ממליצים להישאר בבתים ולעקוב אחר העדכונים".
* ****: שגרירות סינגפור בקוריאה הדרומית פרסמה פוסט בפייסבוק בה אמרה לאזרחיה "הישארו רגועים ותצפו בחדשות".

## ראו גם
* היסטוריה של קוריאה הדרומית

## קישורים חיצוניים

## הערות שוליים

קטגוריה:2024 בקוריאה הדרומית
קטגוריה:ממשל צבאי
באתוליה

**בָּאתוּלִיֶה** (בערבית: **باتوليه**; יש הקוראים לכפר **בָּאתוּלַ֫י باتولَيْه**) הוא כפר שיעי לבנוני בנפת צור, מחוז דרום לבנון.

## אטימולוגיה
השורש ב-ת-ל בסורית מתקשר לפרישות ולהימנעות מנישואין. לא ברור באיזה הקשר ניתן שם זה ליישוב.

## מיקום וגאוגרפיה
הכפר באתוליה שוכן בגובה 110 מטר מעל פני הים, כ-16 קילומטרים דרומית-מזרחית לעיר צור, דרומית-מערבית ובסמיכות לכפר עין בעאל (בעבר, המרחק בין מרכזי שני הכפרים היה כשני קילומטרים).

## היסטוריה
### מלחמת חרבות ברזל
במהלך מלחמת חרבות ברזל תקף צבא ההגנה לישראל מטרות חזבאללה בכפר ובאזור.

## דמוגרפיה
בשנת 2014 היו רשומים בכפר 1,378 בוגרים בעלי זכות הצבעה לפרלמנט הלבנוני, כ-99% מהם שיעים. על פי פרופיל הכפר שנכתב על ידי סוכנות הפיתוח של האו"ם (UNDP), בשנת 2010 עמד מספר תושבי הכפר על 4,288 איש, אך מספרם פחת, "כ-700 כפריים נעקרו לאזורים אחרים במדינה, כגון צור ופרברי דרום ביירות, כתוצאה ממלחמה או סכסוכים פנימיים... בנוסף, מספר מתושבי הכפר בסביבות 388 היגרו למדינות כמו סנגל, זאיר, מדינות המפרץ ואמריקה".

## הערות שוליים

קטגוריה:מחוז דרום לבנון: יישובים
אני יכול להסביר: מדריך למבקר בכדור הארץ

**אני יכול להסביר: מדריך למבקר בכדור הארץ** הוא ספר מאת המרצה ומגיש ההסכתים דורון פישלר, שיצא לאור באוקטובר 2024 בהוצאת כנרת זמורה דביר. הספר נכתב מנקודת מבט של אדם כהסבר לחייזרים על בני האדם ועל כדור הארץ. חלקים רבים מהספר מבוססים על פרקים בהסכת של פישלר, "התשובה" ו-"המובן מאליו", אך נכתבו בהרחבה תוך שימוש באיורי הסבר ובהערות שוליים. הספר נכנס לרשימות רבי המכר של סטימצקי ושל צומת ספרים שבועות ספורים לאחר השקתו.

בין היתר עוסק הספר בפעולות מוזרות ולא הגיוניות לכאורה ובסיבות שגורמות לבני האדם לעשות אותן, כגון אכילה מודעת של מאכלים מזיקים, או שימוש בכפולות של 10 כדי לספור כמעט כל דבר, אך במקביל מדידת זמן בכפולות של 7, 24, 12, 60 או 364.242. נושאים נוספים בספר הם מקלדת QWERTY, השפה, דת וסיפורי בריאת העולם, חלוקה למדינות, מלכים, דמוקרטיה, אמצעי תשלום, לוחות שנה ועוד.

הספר כתוב בסגנון קליל ומשובצות בו אנקדוטות רבות (למשל האנקדוטה שבחוק עזר עירוני להרצליה נקבע שבעונת הרחצה אין להביא לחוף הים כל בעל חיים "לרבות בקר, עז, גמל, סוס, חמור, חזיר, עוף־בית, חתול, קוף, דוב וכלב"). לקורא המעוניין להרחיב ידיעותיו בנושאי הספר ניתן בסוף הספר פרק "רשימת מקורות / לקריאה נוספת" ובו רשימת ספרים ומאמרים (בעיקר באנגלית) שעליהם (בין השאר) מבוסס הכתוב שבספר.

## קישורים חיצוניים
* על הספר "אני יכול להסביר", באתר הרשמי של דורון פישלר
* 
* 
* 

## הערות שוליים

קטגוריה:ספרי עיון בעברית
קטגוריה:ספרי זמורה ביתן
ג'ון הינסון

**ג'ון קליפטון הינסון** (באנגלית: **Jon Clifton Hinson**; 16 במרץ 1942 – 21 ביולי 1995) היה פוליטיקאי אמריקאי ששירת כחבר בבית הנבחרים מטעם המחוז ה-4 של מיסיסיפי מהמפלגה הרפובליקנית בשנים 1979–1981. לאחר שהתפטר מהקונגרס על רקע מעצרו בגין קיום יחסי מין הומוסקסואליים, הפך לפעיל למען זכויות להט"ב.

## ראשית חייו
נולד בעיירה טיילרטאון בדרום-מערב מיסיסיפי. ב-1959 החל לעבוד כמתמחה בלשכתו של חבר הקונגרס ג'ון בל ויליאמס, שבהמשך נבחר למושל מיסיסיפי. ב-1964 סיים את לימודיו באוניברסיטת מיסיסיפי והתגייס לצי ארצות הברית, בו שירת עד שנת 1970.

## קריירה
בשנת 1967 החל לעבוד בצוות המתמחים של בית הנבחרים כשליח ובהמשך עבד בלשכתו של ת'אד קוקרן. ב-1978 קוקרן נבחר לסנאט והינסון החליט להתמודד על מקומו בבית הנבחרים. הינסון ניצח בקלות בבחירות הכלליות ואף נבחר מחדש לתפקיד ב-1980.

## נטייה מינית
ב-1981 הינסון, שהיה נשוי באותה התקופה, נעצר באשמת מעשי סדום לאחר שנתפס מקיים יחסי מין אוראלים עם עובד של ספריית בית הנבחרים בתא שירותים בבניין. לאחר שהתגלה כי הינסון עשה זאת מספר פעמים נוספות, הוחלט להגיש נגדו כתב אישום.

בתקופה זו קיום יחסי מין הומוסקסואליים, גם אם בוצעו בין בגירים בהסכמה מלאה, נחשב לעבירה פלילית. העונש המקסימלי על העבירה היה קנס כספי בגובה 10,000 דולרים או עשר שנות מאסר. יום לאחר מעצרו הינסון הכחיש את שנטען נגדו בבית המשפט ושוחרר ללא ערבות לביתו. מיד לאחר מכן, הכניס את עצמו לבית חולים מקומי במחוז קולומביה על מנת שיקבל טיפול מקצועי. הינסון בהמשך נשפט לחודש מאסר ושנה על תנאי.

הינסון התפטר ב-13 באפריל 1981, כשלושה חודשים לאחר שהושבע לכהונה שנייה בבית הנבחרים. הוא טען כי ההתפטרות הייתה "ההחלטה הקשה והכואבת ביותר שביצעתי לאורך חיי". מחליפו היה ויין דוודי מהמפלגה הדמוקרטית, שניצח בבחירות המיוחדות שהתקיימו לאחר ההתפטרות.

לאחר שהודה בהיותו הומוסקסואל הפך לפעיל בולט ולוביסט למען הקהילה הגאה. הינסון החל לארגן קבוצות פוליטיות של חברי הקהילה הגאה ולקח חלק במאבק כנגד האיסור על שירות הומוסקסואלים בצבא. בהמשך חייו התגורר בווירג'יניה ובמרילנד. נפטר בסילבר ספרינג, מרילנד, כתוצאה מסיבוכים של נגיף האיידס, בגיל חמישים ושלוש.

## קישורים חיצוניים
* 
* 

## הערות שוליים

קטגוריה:אמריקאים ילידי מיסיסיפי
קטגוריה:חברי בית הנבחרים של ארצות הברית ממיסיסיפי
קטגוריה:חברי המפלגה הרפובליקנית (ארצות הברית)
קטגוריה:פוליטיקאים להט"בים אמריקאים
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת מיסיסיפי
קטגוריה:להט"בים אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-1995
באריש (לבנון)

**באריש** (בערבית: **باريش**) הוא כפר שיעי לבנוני בנפת צור, מחוז דרום לבנון.

## מיקום וגאוגרפיה
הכפר באריש שוכן בגובה 350 מטרים מעל פני הים, כ-17 קילומטרים מזרחית לעיר צור, כ-2 קילומטרים דרומית לכפר מערוב.

שטח הכפר 10,400 קילומטרים רבועים.

## אטימולוגיה
אדוארד הנרי פאלמר כתב ב-1881 שפירוש השם באריש הוא "שופע עשבים".

החוקר הלבנוני אניס פריחה כתב שמקור השם הוא מהשפה ה סורית: "בית הרמטכ"ל והסגן-אלוף" והזכיר שיש אפשרויות נוספות, כמו מקור עברי מהמלה ברוֹש.

## היסטוריה
בשנת 1875 מצא ויקטור גרן שהכפר מאוכלס עם 300 מתאולים. הוא ציין עוד: "הוא מוקף במטעים של עצי תאנה, עצי זית וטבק; כמה בתים ומסגד קטן נבנו בחלקם מחומרים עתיקים, שנמצאו באתר או ב"ברוחאי" (Broukhai)".

בשנת 1881 משלחת של הקרן לחקר ארץ ישראל תיארה את באריש: "כפר, בנוי מאבן, המכיל כ-200 נוצרים, ממוקם על ראש גבעה, מוקף בגנים, תאנים ואדמה חקלאית. מים מסופקים מבורות בכפר ומעיין ליד".

ב-1981 נהרגו ליד הכפר שלושה חיילי יוניפי"ל מהכוח הסנגלי בהיתקלות עם מחבלים.

### מלחמת חרבות ברזל
במסגרת מלחמת חרבות ברזל תקף צה"ל מטרות חזבאללה בכפר וסביבתו.

## דמוגרפיה
בשנת 2014 היו רשומים בכפר 2,410 תושבים בעלי זכות בחירה לפרלמנט הלבנוני, כ-98% מהם שיעים.

## רשות מקומית
באריש קיבלה מעמד של רשות מקומית (כפר) בתאריך: 23 בפברואר 2004.

## הערות שוליים

קטגוריה:מחוז דרום לבנון: יישובים
מבצע קרב השיבה

**מבצע קרב השיבה** (בערבית: **عملية معركة العودة**, בתעתיק מדויק: **עַמַלִ֫יַּת מַעְרַכַּת אלְעַ֫וְדַה**) הוא מבצע צבאי שנפתח ב-2 בדצמבר 2024 על ידי הכוחות הסוריים הדמוקרטיים (SDF), ובמהלכו השתלטו הכוחות על מספר כפרים ממזרח לפרת, שהיו בשליטת המשטר הסורי ומיליציות פרו-איראניות באזור הכפרי של מחוז דיר א-זור.

## המבצע
ב-2 בדצמבר 2024 הצהירו הכוחות הסוריים הדמוקרטיים כי הם פותחים במבצע צבאי "לאור תנאי הביטחון המסוכנים הנובעים מהאירועים האחרונים במערב סוריה", כשהכוונה היא למתקפת המורדים הסורים במערב סוריה, שערערה את שלטונו של משטר אסד ואפשרה את פתיחת החזית המזרחית.

שמו של המבצע, "קרב השיבה", מעיד על כך שמטרתו להחזיר עשרות אלפי עקורים משבעת הכפרים למקומות מגוריהם המקוריים מצפון לדיר א-זור, שמהם נעקרו ב-2017 על ידי המשטר והמיליציות האיראניות לאחר קרבות עם דאעש בשנת 2017. מאז איראן התמקמה בעיקר בכפר חטלה, הסמוך לעיר דיר א-זור, ופתחה בו שני סמינרים, מרכז תרבות איראני, ומרכז לרישום מתנדבים במיליציות האיראניות.

כבר ביומיים הראשונים למבצע השתלטו הכוחות על שבעה כפרים באזור הכפרי של דיר א-זור: א-סאלחיה, טאביה , חטלה , ח'שאם , מראט , מזלום  ואל-חוסייניה. מטוסי קואליציית ה-CJTF–OIR סיפקו תמיכה לכוחות הסוריים הדמוקרטיים על ידי תקיפת המיליציות הנתמכות על ידי איראן באזור. לוחם של הכוחות הסוריים הדמוקרטיים ואזרח נהרגו בעימותים עם צבא אסד. בתקיפה אווירית אמריקאית נהרגו שישה חיילי צבא אסד ליד נמל התעופה בדיר א-זור.

ב-6 בדצמבר החלו כוחות צבא אסד לסגת מהערים דיר א-זור, אל-מיאדין , אל-קוריה  ואל-בוכמאל, לכיוון בירת המדינה דמשק. זמן קצר לאחר נסיגתם, לוחמי הכוחות הסוריים הדמוקרטיים כבשו את העיר דיר א-זור.

## ראו גם
* מבצע הרתעת התוקפנות
* מבצע שחר החירות

## הערות שוליים

קטגוריה:מלחמת האזרחים בסוריה
קטגוריה:2024 בסוריה
קטגוריה:סוריה: קרבות
קטגוריה:מלחמות ומבצעים במזרח התיכון בעת החדשה
קטגוריה:שנות ה-2020 בסוריה
ליאור ראובן

**ליאור ראובן** (נולד ב-12 בדצמבר 1980) הוא כדורגלן עבר ומאמן כדורגל ישראלי וכיום מאמן מכבי בני ריינה מליגת העל.

## קריירה
ראובן התחיל את הקריירה שלו בקבוצת הילדים של הפועל קריית אונו, ממנה עבר למכבי תל אביב ולבסוף הגיע לקבוצת הנוער של בית"ר תל אביב.

בקיץ  חתם בהפועל רמת השרון מהליגה הארצית. ראובן עלה לליגה הלאומית בסיום עונת  ואף זכה עם הקבוצה בגביע הטוטו של אותה שנה. בקיץ  נשאר בליגה הארצית כאשר חתם בהפועל אשקלון. עם אשקלון רשם עליית ליגה שנייה ברציפות והגיע עמה לחצי גמר גביע המדינה 2004/2005. בקיץ  חזר להפועל רמת השרון.

בקיץ  חתם בהכח עמידר רמת גן מליגת העל. ב-26 באוגוסט ערך את הופעת הבכורה שלו בקבוצה בתיקו 0-0 נגד מכבי פתח תקווה.

ב-31 בינואר 2008 חתם במ.ס. אשדוד. ב-2 בפברואר ערך את הופעת הבכורה שלו בקבוצה בתיקו 1-1 נגד הפועל תל אביב. ב-23 בפברואר הורחק בהפסד 2–4 להפועל כפר סבא.

ב-3 בספטמבר 2009 חתם בהפועל עכו. בקיץ  הצטרף לבית"ר ירושלים, במדיה לא זכה לדקות משחק רבות והפסיד עם הזמן את מקומו בהרכב לאלי דסה. בקיץ  שוחרר וחתם במכבי נתניה.

ב-18 ביולי 2012 חתם בהפועל רמת גן, עמה ירד לליגה הלאומית בסיום העונה אך גם זכה בגביע המדינה.

בהמשך הקריירה שלו שיחק בהפועל בני לוד, מכבי שעריים, הפועל בקעת הירדן, עירוני אור יהודה, הפועל הוד השרון והפועל אזור במדיה פרש מכדורגל.

במהלך עונת  חזר לאזור כמאמן הקבוצה, עד שעזב את הקבוצה בתחילת העונה שאחריה. ב-5 באוקטובר 2022 מונה לעוזרו של תומר קשטן במ.ס. כפר קאסם.

בקיץ  מונה לעוזרו של ירון הוכנבוים בהפועל רמת השרון. ב-17 בנובמבר של אותה עונה מונה למאמן הקבוצה לאחר פיטוריו של הוכנבוים. ב-18 בפברואר 2025 התפטר מתפקידו. ביוני 2025 מונה לעוזר מאמן בני סכנין ובפברואר 2026 סיים את תפקידו לאחר האירועים באימון הקבוצה. ב-16 בפברואר 2026 מונה למאמן מכבי בני ריינה.

## תארים
; הפועל ניר רמת השרון
*ליגה ארצית: 
*גביע הטוטו ארצית: 

; הפועל אשקלון
*ליגה ארצית: 

; הפועל רמת גן גבעתיים
*גביע המדינה: 2012/2013

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קריית אונו: כדורגלנים
קטגוריה:כדורגלני הפועל רמת השרון
קטגוריה:כדורגלני הפועל אשקלון
קטגוריה:כדורגלני הכח עמידר רמת גן
קטגוריה:כדורגלני מועדון ספורט אשדוד
קטגוריה:כדורגלני הפועל עכו
קטגוריה:כדורגלני בית"ר ירושלים
קטגוריה:כדורגלני מכבי נתניה
קטגוריה:כדורגלני הפועל רמת גן
קטגוריה:כדורגלני הפועל בני לוד
קטגוריה:כדורגלני מכבי שעריים
קטגוריה:מאמני כדורגל ישראלים
קטגוריה:מאמני מועדון ספורט כפר קאסם
קטגוריה:מאמני הפועל רמת השרון
קטגוריה:ישראלים שנולדו ב-1981
סלח'ד

**סלח'ד** (בערבית: **صلخد**. בתעתיק מדויק: **צלח'ד**) היא עיר במחוז א-סווידא בדרום סוריה, מדרום להר הבשן.

בעיר יש רוב דרוזי ומיעוט נוצרי גדול .

## מונומנטים מתקופות קדומות
בקרבת העיר ישנם מספר ערים, כפרים ואזורים מעידן האימפריה הרומית, והאזור מכיל חורבות רומיות רבות ומונומנטים המתוארכים לתקופות שונות, כולל עידן שלטון השושלת האיובית, ומספר מונומנטים במקום מתוארכים לתקופה זו:
* טירת סלח'ד היא טירה עתיקה ומבצר איובי, אשר נבנה על ידי האיובים על ראש גבעה וולקנית הצופה אל העיר. היא מחוברת לטירת בוסרה במנהרה המשתרעת מתחת לאדמה בין שתי הערים למרחק רב, דרכה נהגו לנסוע מרכבות רתומות לסוסים וכלי רכב צבאיים בימי קדם.
* צריח הסלח'ד, שבעבר התנשא מעל מסגד בעיר, מתוארך לתקופה האיובית. המריח ממוקם בכיכר המרכזית של העיר.
* שרידי בתי קברות איוביים המכילים כתבי יד ומסמכים אסלאמיים ערביים מהתקופה האיובית.
* בעיר סלח'ד יש הרבה מונומנטים ומבנים מהתקופה הרומית.

## זיהויה עם סלכה
רבים מזהים את העיר סלח'ד עם העיר המקראית סלכה הנזכרת בספר דברים ובספר יהושע כעיר הנמצא באזור הבשן.

## אקלים
הטבלה הבאה מציגה את שינויי האקלים במהלך השנה בעיר סלח'ד:

## קישורים חיצוניים

## הערות שוליים

קטגוריה:סוריה: אתרים ארכאולוגיים
קטגוריה:סוריה: ערים
קטגוריה:החורן: יישובים
סלח'ד (נפה)

**נפת סלח'ד** (בערבית: **منطقة صلخد**) היא נפה במחוז א- סווידא שבדרום סוריה, ומרכזה בעיר סלח'ד. ב-2004 אוכלוסיית האזור הגיעה ל-60,375 נפש לפי מפקד האוכלוסין.

## אזורים בנפת סלח'ד
* רובע מרכז סלח'ד
* מחוז דיבין
* מחוז אל-גרייה
* מחוז אל-קוריה
* יד מלח

## קישורים חיצוניים

## הערות שוליים

קטגוריה:א-סווידא (מחוז)
מרים בת ניסים

"**מרים בת ניסים**" (ידוע גם לפי שורת הפתיחה בשם "**זה היה בעדן לפני ירח**", או "**החמור הקטן בלעם**" לפי שורת הפזמון*)* הוא שיר שכתב נתן אלתרמן והלחין משה וילנסקי בשנת 1947 עבור תוכנית התיאטרון "לי לה לו".

## רקע
השיר "מרים בת ניסים" מתאר את מסע עלייתהּ של משפחה בת 14 נפשות מתימן לארץ ישראל, ואת חוויות התאקלמותה בארץ. בשיר הומוריסטי זה ביקש אלתרמן דווקא להעביר מסר רציני, כי הניצחון על שונאי ציון יושג בזכות ההתיישבות והעולים לארץ, הגדולים והקטנים, המחזקים את היישוב העברי הקטן בראשית דרכו.

השיר בוצע לראשונה על ידי שושנה דמארי בתוכנית העשירית של התיאטרון המוזיקלי "לי לה לו", ב-18 במרץ 1947, והפך עד מהרה ללהיט.
אלתרמן ווילנסקי הוציאו שירים נוספים על העלייה מתימן, כמו "בכרם תימן" ("אל תפחדי תמר"), "בכרמי תימן", "שולמית", "גדליה רבע איש", ו"אני מצפת", שאת רובם ביצעה במקור שושנה דמארי.

## ביצועים נוספים
* אסנת פז הקליטה את השיר בתקליט "אסנת פז – ארץ ישראל שלי" (**1974**).
* ורדינה כהן ביצעה את השיר בתוכנית "אולפן עצמאות בצעד תימני" (**1990**).
* ליאור כלפון, מתוך המופע "אהבת קיץ" בבימויו של אורי פסטר (**1997**).
* הזמרת יונית שקד גולן, מתוך האלבום "יונית שקד גולן: אוסף פרטי" (**2010**).
* ישראל ברייט ביצע גרסה מלודית-ג'אזית בתוכנית הטלוויזיה "הינשופים" (**2011**).
*דנה אינטרנשיונל ביצעה גרסה משלה לשיר (**2014**).
*גלית גיאת ביצעה את השיר במופע "פסנתר ותוף פח" (**2014**).
*נתן סלור, מתוך המופע "לשיר איתה - מחווה לשושנה דמארי" (**2018)**.
*אופירה גלוסקא ביצעה את השיר בעברית וביידיש, במועדון זמר לשירי צוות הווי נח"ל (**2021**).
*דפנה דקל, מתוך “שוק המציאות”, קברט מוזיקלי משירי נתן אלתרמן, בהלחנתם של משה וילנסקי וסשה ארגוב ובבימויו של שוקי וגנר (**2021**).

## לקריאה נוספת
* משה וילנסקי, **על הכביש ירח**, הוצאת הקיבוץ המאוחד, 1982

## קישורים חיצוניים
* מרים בת ניסים, באתר הספרייה הלאומית
* מילות השיר והאזנה לו, באתר זמרשת
* 
* 
* 

## הערות שוליים

קטגוריה:שירי שושנה דמארי
קטגוריה:שירי אסנת פז
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי משה וילנסקי
אנתוני וילדינג

**אנתוני וילדינג** (באנגלית: **Anthony Frederick Wilding**;  31 באוקטובר 1883 – 9 במאי 1915) היה טניסאי ניו זילנדי. הוא זכה 4 פעמים באליפות וימבלדון בתחרות גברים ופעמיים באליפות אוסטרליה הפתוחה. הוא היה חבר נבחרת גביע דייוויס של אוסטרליה וזכה איתה בגביע דייוויס. במהלך הקריירה הוא זכה ב-114 פרסים בתחרויות מחוץ לאולם (שיא שלא נשבר עד היום אך הושג גם על ידי רוד לייבר). בעונת 1906 הוא זכה ב-23 פרסים.

## ביוגרפיה
אנתוני וילדינג נולד בפרבר כרייסטצ'רץ', ניו זילנד בשנת 1883. הוריו הגיעו מאנגליה בשנת 1878. בבעלות אביו היה משרד של עריכת דין.

אנתוני החל לשחק טניס בגיל 6 במגרשים שהיו בחווה המשפחתית. לאחר סיום הלימודים הוא נסע לאנגליה והחל ללמוד משפטים בטריניטי קולג'. הוא סיים אוניברסיטת קיימברידג' בשנת 1905 וחזר לניו זילנד.

וילדינג ניצח לראשונה בתחרות טניס בגיל 17 בשנת 1901. הוא המשיך להתחרות במהלך לימודי אוניברסיטה.

באליפות וימבלדון 1904 וילדינג ניצח בסיבוב הראשון אך הודח בסיבוב השני. באליפות וימבלדון 1905 וילדינג הודח בסיבוב הרביעי.

בשנת 1905 וילדינג היה חלק של נבחרת אוסטרליה/ניו זילנד שניצחה בגביע דייוויס. הנבחרת שחזרה הישג זה בשנים 1907 ו-1909.

בשנים 1906 ו-1909 וילדינג ניצח באליפות אוסטרליה הפתוחה.

בשנת 1910 וילדינג לראשונה ניצח באליפות וימבלדון ושיחזר הישג זה 4 שנים ברציפות.
## תחרויות גרנאד סלאם
ברוקס ניצח לראשינה באליפות וימבלדון בשנת 1907. הוא היה טניסאי לא בריטי הראשון שניצח בתחרות. באותה שנה הוא ניצח גם בתחרות גברים לצד נורמן ברוקס.

בתחרויות זוגות גברים וילדינג ניצח בשנת 1906 באליפות אוסטרליה הפתוחה ואליפות וימבלדון בשנים 1907, 1908, 1910 ו-1914.

וילדינג לא השתתף באולימפיאדת 1908 בגלל טעות רישום של הוועד האולימפי. באולימפיאדת 1912 הוא זכה במדליית ארד.

בשנת 1911 וילדינג זכה בכול תחרות חשובה ודורג מס' 1 בעולם.

לאחר תחילת מלחמת העולם הראשונה וילדינג גויס לצבא ונהרג בקרב בשנת 1915.

## הישגים

## קישורים חיצוניים
* 

* 
* 

קטגוריה:טניסאים
קטגוריה:ספורטאים ניו זילנדים
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:בוגרי אוניברסיטת קיימברידג'
קטגוריה:משתתפי אולימפיאדת סטוקהולם (1912)
קטגוריה:ילידי 1883
קטגוריה:נפטרים ב-1915
קטגוריה:חללי מלחמת העולם הראשונה
השבעתו הראשונה של ג'יימס מדיסון לנשיאות ארצות הברית

[ממוזער|266x266 פיקסלים|[ג'יימס מדיסון]]
**ה[[השבעת נשיא ארצות הברית|השבעה]] הראשונה של [[ג'יימס מדיסון]] ל[[נשיא ארצות הברית]]** התקיימה בבניין הקפיטול בוושינגטון, ביום השבת, 4 במרץ 1809. ההשבעה סימנה את תחילת כהונתו הראשונה של ג'יימס מדיסון כנשיא ואת כהונתו השנייה של ג'ורג' קלינטון כסגן הנשיא. קלינטון מת 3 שנים ו-47 ימים לאחר ההשבעה ומשרת סגן הנשיא נותרה ריקה. הוא היה לסגן הנשיא הראשון שמת במהלך כהונתו. שבועת האמונים ניתנה למדיסון על ידי נשיא בית המשפט העליון של ארצות הברית ג'ון מרשל.

מדיסון רכב לוושינגטון בליווי חילות פרשים. הוא נכנס לקפיטול עם חברי הקבינט של תומאס ג'פרסון. הנשיא ג'פרסון השתתף בטקס ההשבעה וישב לצד מדיסון בקדמת האולם בו נערך הטקס. שופטי בית המשפט העליון של ארצות הברית ישבו מול מדיסון.

לאחר שהושבע לנשיאות ונשא את נאומו קיבלו מדיסון ואשתו דולי את פניהם של מבקרי ביתם. לאחר מכן הם השתתפו בנשף חגיגי שהתקיים בבית מלון סמוך.

## הערות שוליים

קטגוריה:נשיאות ג'יימס מדיסון
מידיסון
קטגוריה:1809 בארצות הברית
כחול (אלבום)

"**כחול**" הוא אלבום הבכורה של הזמר והשחקן הישראלי ניר כנען. האלבום יצא לאור ב-4 בדצמבר 2024 תחת הוצאת חברת התקליטים הליקון ארומה מיוזיק.

## רקע וקידום
ניר כנען התפרסם כשחקן במספר הצגות תיאטרון ובסדרות טלוויזיה, כולל "הבאר", "מי שמע על חווה ונאווה" וגם בסרט "תמונת הניצחון" של אבי נשר.

בשנת 2023 התחיל כנען להופיע עם הלהקה שלו. ביולי 2023, לפני מלחמת חרבות ברזל, הוציא כנען את סינגל הבכורה שלו "מה אני לא עושה בסדר".

ב-14 בפברואר 2024 יצא לאור הסינגל הראשון מתוך האלבום, "שיר לנטע", שהפך ללהיט בטיקטוק הישראלי, עם מיליוני צפיות ומאות אלפי האזנות. השיר הפך ללהיט גם בספוטיפיי, עם מאות אלפי האזנות, וזכה לגרסאות כיסוי מעדן חסון ונטע ברזילי. השיר שימש כמלודיה פופולרית בסרטוני טיקטוק על מערכות יחסים רומנטיות או אהבה בין בני משפחה וחברים. את השיר מלווה קליפ שיצר כנען יחד עם עלמה קבילרו.

בפברואר 2025 השיר "סווטשירטים באוגוסט" יצא לאור כסינגל שיווקי לתחנות הרדיו הישראלי ואף נכנס לפלייליסט גלגלצ.

## הרכב

האלבום מתאר את התקופה שמתחילת הזוגיות שלו עם נטע רוט ועד סופה, עם כל החוויות בין לבין. כנען טען שהשירים באלבום נכתבו בצורה אישית, בלי לחשוב על עיבודים, והם מאוד ישירים ורגשיים. כנען תיאר את האלבום ככזה שמשלב משהו נוסטלגי עם רוח צעירה, והוא מושפע מהמוזיקה של יוני רכטר, גידי גוב ויהודית רביץ.

השיר "שיר לנטע" הוא בלדת פופ רוק אינטימית בהשראת שירים משנות ה-70 שנכתב לבת זוגו לשעבר של כנען, נטע רוט, כמתנת יום הולדת. השיר "די" נכתב בעקבות מערכת היחסים עם רוט, והוא נולד בתקופה בה היה פרוד טרי.

השיר "סווטשירטים באוגוסט" מתאר תחושות של קלאוסטרופוביה, פחדים פנימיים ומאבקים אישיים, עם שורות כמו "לחיות בגוף הזה זה קלסטרופובי זה צפוף" ו"פוחד לומר דברים מידי בקול". השם "סווטשירטים באוגוסט" מסמל את הניגוד בין החום החיצוני לקור הפנימי, ומדגישה את הקונפליקט הפנימי של כנען.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2024
קטגוריה:אלבומים בעברית
קטגוריה:אלבומי חברת הליקון ארומה מיוזיק
שתי אהבות

**שתי אהבות** (באנגלית: **Two Lovers**) הוא סרט דרמה רומנטית משנת 2008 בבימויו של ג'יימס גריי, עם חואקין פיניקס, גווינת' פלטרו ווינסה שו  בתפקידים הראשיים.

התסריט נכתב בהשראת הסיפור "לילות לבנים" של פיודור דוסטויבסקי.

כמו בסרטו הראשון של גריי, "אודסה הקטנה", העלילה מתרחשת במשפחה יהודית בברייטון ביץ'.

גריי היה מועמד לפרס סזאר לפרס דקל הזהב ולפרס אינדפנדנט ספיריט

גווינת' פלטרו הייתה מועמדת לפרס אינדפנדנט ספיריט לשחקנית הטובה ביותר בתפקיד ראשי

## תקציר העלילה
לאונרד קרדיטור (חואקין פיניקס) גר עם הוריו ראובן (מוני מושונוב) ורות (איזבלה רוסליני) בברייטון ביץ'. לרובן יש חנות לניקוי יבש ולאונרד עוזר לו בשליחויות. לאונרד סובל מהפרעה דו-קוטבית וניסה כמה פעמים להתאבד. הוא היה מאורס בעבר אך האירוסים התבטלו ברגע שהתגלה שהוא ובת זוגו נשאים למחלת טאי זקס.

גם למייקל כהן (בוב ארי) יש חנות לניקוי יבש והוא מעוניין להתמזג עם ראובן ובאותו זמן לשדך בין לאונרד לבתו סנדרה (וינסה שו). סנדרה מחבבת את לאונרד ומתפתח ביינהם רומן שמתחזק לאחר שלאונרד נוכח בחגיגת בר מצווה של אחיה דייוויד (ליין בופ) והם מקיימים יחסים אינטימיים.

לאונרד פוגש בשכנתו היפהפייה מישל (גווינת' פלטרו) ומתאהב בה. מישל יוצאת עם הבוס שלה רונלד (אליאס קוטיז) שמבטיח לה שיתגרש מאשתו ויישא אותה. כאשר מישל עוברת הפלה טבעית נמצא לצדה לאונרד שתומך בה.

היא מציעה לו לטוס אתה לסן פרנסיסקו ולאונרד קונה טבעת אירוסין. כאשר סנדרה ומשפחתה נמצאים אצלם הוא חומק ומחכה למישל אך היא מודיעה לו כי רונלד בישר לה שיתגרש מאשתו ויישא אותה.

לאונרד המאוכזב חוזר לדירת הוריו ומגיש את הטבעת לסנדרה.

## צוות השחקנים

## קישורים חיצוניים
* 

* קדימון לשתי אהבות, באתר יוטיוב

קטגוריה:סרטי 2008
קטגוריה:סרטים באנגלית
קטגוריה:סרטים אמריקאיים
קטגוריה:סרטים מבוססי סיפורים קצרים
קטגוריה:סרטי דרמה רומנטית
קטגוריה:סרטי דרמה אמריקאיים
קטגוריה:סרטים שצולמו בניו ג'רזי
קטגוריה:סרטי דרמה רומנטית אמריקאיים
סלכה

**סלכה** היא עיר מקראית בחבל הבשן.

## מקור וזיהוי
העיר סלכה נזכרת בספר דברים כעיר הממוקמת בחבל הבשן, עליו מלך עוג מלך הבשן: .

גם בספר יהושע נזכרת סלכה כעיר שעליה מושל עוג מלך הבשן. שם היא נזכרת כקצה גבולו של חצי שבט המנשה שישב בעבר הירדן המזרחי. בספר דברי הימים מתואר שהתיישבת שבט גד הגיעה עד סלכה, כך שסלכה הייתה הגבול שבין שבט גד לשבט מנשה.

מקובל לזהות את העיר סלכה עם העיר סלח'ד בנפת סלח'ד שבמחוז א-סווידא בדרום סוריה, מדרום להר הבשן.

## הערות שוליים

קטגוריה:יישובי המקרא
קטגוריה:הבשן
מסכה מלניסטית

**מסכה מלניסטית**, נקראת גם "**מסכה שחורה**", היא תכונה גנטית אצל כלבים שבה מופיע צבע כהה סביב הפנים, במיוחד באזור הפה ולפעמים גם באוזניים. הצבע הכהה נגרם מפיגמנט שנקרא אאומלנין. שמאל|ממוזער| פאג עם מסכה מלניסטית שחורה

## תיאור
המסכה המלניסטית היא צבע כהה שמכסה את האזור סביב האף של הכלב, ולעיתים גם את האוזניים או כל הפנים. אם השיער באזור הזה כהה מאוד, כמו שחור או חום כהה, מדובר בפיגמנט שנקרא אאומלנין. אם השיער בגוונים בהירים יותר, כמו שנהב או זהב, מדובר בפיגמנט אחר שנקרא פיאומלנין. דפוסים שונים על הפרווה, כמו קווים כהים או צבעים שונים, יכולים להסתיר את המסכה, וגם כתמים לבנים שנוצרים מחוסר פיגמנט יכולים להשתלב בה.

## בסיס גנטי
המסכה המלניסטית נגרמת על ידי שינוי גנטי בגן MC1R. שינוי זה אחראי לצבע כהה באזור המסכה.
## גלריה

קובץ:Deutscher_Schäferhund-_portrait.JPG|טקסט=German Shepherd dog with black mask|כלב רועה גרמני עם מסכה שחורה
קובץ:Whippet_długowłosy_głowa_suki_MB_01.jpg|טקסט=Longhaired whippet with black mask| וויפט ארוך עם מסכה שחורה
קובץ:French_Mastiff_001.jpg|טקסט=Red dogue de Bordeaux with liver mask| דוג דה בורדו אדום עם מסכת כבד
קובץ:AlpineMastiff0077.JPG|טקסט=St. Bernard with black mask and white markings|סנט ברנרד עם מסכה שחורה וסימנים לבנים
קובץ:Kerry_blue_terrier_pl2.jpg|טקסט=Kerry blue terrier with black mask. Although the coat on the body has lightened in color in a process known as "clearing" or "greying", the mask has retained its original color.| טרייר קרי כחול עם מסכה שחורה. אף על פי שהפרווה על הגוף התבהרה המכונה "ניקוי" או "אפורה", המסכה שמרה על הצבע המקורי.
קובץ:Vilda1.jpg|טקסט=Border collie puppy with black mask, tan points, and white markings. On the front portion of the muzzle, the points on the cheeks are partially "covered up", or inhibited in expression, by the mask.| **[[בורדר קולי]]** עם מסכה שחורה, נקודות שזוף וסימנים לבנים. הקדמי של הלוע, הנקודות על הלחיים "מכוסות" בחלק בחלקן, או מעוכבות בהבעה, על ידי המסכה.

## הערות שוליים

קטגוריה:כלב הבית
ג'ושוע ראד

**ג'ושוע (ג'וש) ראד** (באנגלית: **Joshua Rudd**) הוא קצין בדרגת גנרל בצבא ארצות הברית המכהן כמפקד פיקוד הסייבר של ארצות הברית וראש הסוכנות לביטחון לאומי.

## ביוגרפיה
ראד גדל בפורט מיל שבקרוליינה הדרומית. הוא התגייס לצבא ארצות הברית ב-1993 לאחר לימודי תואר ראשון במדע המדינה באוניברסיטת פורמן. ב-1996 הצטרף למערך הכוחות המיוחדים, הוא שירת בקבוצת הכוחות המיוחדים העשירית כמפקד פלגה ופלוגה. ב-2006 הצטרף לכוח דלתא ושירת בתפקידי פיקוד ביחידה ובפיקוד המבצעים המיוחדים המשולבים. בשנים 2015 עד 2017 פיקד על כוח דלתא.

ב-2017 מונה למפקד כוח המשימה המשותף - אזור הבירה הלאומית וכמפקד כוח משימה מיוחד למבצעים מיוחדים. ב-2018 מונה לסגן מפקד פיקוד הכוחות המיוחדים ה-1. ב-2019 מונה לסגן מפקד למבצעים של הדיוויזיה ה-25. ב-2020 מונה למפקד המבצעים המיוחדים בפיקוד האינדו-פסיפי וב-2022 מונה לראש מטה הפיקוד.

ב-2024 קודם לדרגת לוטננט גנרל ומונה לסגן מפקד פיקוד האינדו-פסיפי של ארצות הברית. 

במרץ 2026 מונה למפקד פיקוד הסייבר של ארצות הברית וראש הסוכנות לביטחון לאומי.

ראד בעל תואר שני באסטרטגיה וביטחון לאומי ממכללת המלחמה של הצי. נשוי ואב לשתי בנות.
## קישורים חיצוניים

*ביוגרפיה באתר הסוכנות לביטחון לאומי
*ביוגרפיה באתר האוניברסיטה לביטחון לאומי

## הערות שוליים

קטגוריה:גנרלים בצבא ארצות הברית
קטגוריה:מפקדי כוח דלתא
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:ראשי הסוכנות לביטחון לאומי
קטגוריה:מפקדי פיקוד הסייבר של ארצות הברית
קטגוריה:בוגרי מכללת המלחמה של הצי
קטגוריה:בוגרי אוניברסיטת פורמן
בה-דה-די-דיאה

**בה־דה־די־דיאה** הוא אלבומו הרביעי של הזמר, היוצר והמוזיקאי אריאל זילבר. האלבום הוקלט בשנת 1988 ויצא לאור בשנת 1989.

האלבום כלל בין היתר את השיר "מיליארד סינים" (תרגום של זילבר ויהונתן גפן לשירו של ז'אק דיטרון "Et Moi, Et Moi, Et Moi") והשיר "ואיך שלא" אשר הפך ללהיט ותופעת טיקטוק מימי מלחמת חרבות ברזל המוקדמים.

## שירים
# סיפור אהבה (מילים ולחן: שמוליק צ'יזיק)
# מיליארד סינים (מילים ולחן: ז'אק דיטרון / תרגום: אריאל זילבר ויהונתן גפן)
# יש לי מילים (מילים ולחן: אריאל זילבר)
# הלוואי ויכולתי (מילים ולחן: שמוליק צ'יזיק)
# סובב, סובב (מילים ולחן: אריאל זילבר)
# לעולם (מילים ולחן: שמוליק צ'יזיק)
# אדם פשוט (מילים ולחן: שלמה קאלו)
# חולם (מילים ולחן: אריאל זילבר)
# ואיך שלא (מילים ולחן: אריאל זילבר)
# שוב לבד (מילים ולחן: שמוליק צ'יזיק)

## קרדיטים
* אריאל זילבר – שירה, פסנתר, חצוצרה
* איתן גדרון – עיבודים, הפקה מוזיקלית, גיטרות, בס, קולות, תוף מרים, סינטיסייזר, כלי הקשה
* יעקב מורנו – הפקה מוזיקלית, הקלטה ובישול (באולפני טריטון, חורף 1988)
* ז'אן פול זימבריס – תופים
* משה לוי – אורגן ("האמונד"), אקורדיון
* אילן מוכיח – עיבוד וניצוח כלי נשיפה ממתכת (בשירים "יש לי מילים" ו"אדם פשוט")
* אלון הלל – כלי הקשה (בשירים "מיליארד סינים", "לעולם" ו"ואיך שלא")
* איתמר ארגוב – פליגלהורן, חצוצרה (בשירים "יש לי מילים" ו"אדם פשוט")
* דן יוהס – טובה (בשירים "יש לי מילים" ו"אדם פשוט")
* מיכה דייוויס – בריטון, טרומבון (בשירים "יש לי מילים" ו"אדם פשוט")
* עודד פרח – ע' טכנאי
* תדהר עוזרי – ע' טכנאי
* אמיר קרטס – ע' טכנאי
* טים יאנג – חיתוך (ב־CBS, לונדון)
* בן ברנפלד – עריכה דיגיטלית (בה.מ אקוסטיקה בע"מ)
* מיכל רותם – צילום עטיפה
* אופטובסקי / דרי – עיצוב עטיפה
* אריאלה וילנסקי – מנהלת הפקה
* זאב אולמן – מפיק
* הפצה: CBS (NMC יונייטד)

## קישורים חיצוניים

* "בה-דה-די-דיאה" בגרסת דיסק באתר Discogs
* 
* 

## הערות שוליים

קטגוריה:אלבומים בעברית
נינה ז'יז'יץ'

**נינה ז'יז'יץ**' (במונטנגרית: **Nina Žižić**; נולדה ב-20 באפריל 1985) היא זמרת מונטנגרית; נציגת מונטנגרו באירוויזיון 2025 עם השיר "Dobrodošli".

## קריירה
בדצמבר 2012 הודיע תאגיד השידור המונטנגרי (RTCG) כי הצמד הו סי נבחר לייצג את  באירוויזיון 2013, שהתקיים במאלמה שבשוודיה, יחד עם "זמרת סודית". לאחר כמה ימים התגלה כי הזמרת השלישית הייתה ז'יז'יץ', ושירם המשותף לתחרות היה "Igranka". ב-14 במאי 2013 התחרו השלושה בחצי הגמר הראשון של התחרות. הם דורגו במקום ה-12 עם 41 נקודות, וכשלו בניסיון להעפיל לגמר.

בשנת 2021 הייתה חברה בוועדה הפנימית שבחרה את נציגת המדינה לאירוויזיון 2022, ולאדנה ווצ'יניץ'. לאחר שנתיים השתתפה ב-*Montesong 2024*, הקדם המונטנגרי לאירוויזיון 2025. שירה לתחרות היה "Dobrodošli", והיא דורגה במקום השני אחרי להקת ניאונואן.

בעקבות פרישתה של להקת ניאונואן מהתחרות, תאגיד השידור של מונטנגרו החליט שז'יז'יץ' תייצג את המדינה באירוויזיון 2025.

באירוויזיון הופיעה כשיר מספר 2 בחצי הגמר השני אשר התקיים ב-15 במאי, ולא העפילה לשלב הגמר. מאוחר יותר התברר כי היא הגיעה למקום ה-16 והאחרון בחצי הגמר, עם 12 נקודות.

## קישורים חיצוניים

## הערות שוליים

קטגוריה:משתתפי אירוויזיון 2025
קטגוריה:משתתפי אירוויזיון 2013
קטגוריה:נציגי מונטנגרו באירוויזיון
קטגוריה:ילידות 1985
דרור בלאזאדה

**דרור בלאזאדה** (נולד ב-4 בדצמבר 1998, ט"ו בכסלו ה'תשנ"ט) הוא עיתונאי, מגיש, וכתב לענייני איראן בערוץ עכשיו 14.

## ביוגרפיה

### ראשית חיים והשכלה
דרור בלאזאדה נולד וגדל בשכונת פסגת זאב שבירושלים. הוריו נולדו באיראן ועלו לישראל בעקבות המהפכה האיראנית. בלאזאדה למד בבית הספר רנה קסין בירושלים במגמות תיאטרון ותנ"ך. את שירותו בצה"ל עשה בחיל המודיעין.

בלאזאדה הוא בוגר תואר ראשון בפוליטיקה ותקשורת מהמרכז האקדמי הרב תחומי ירושלים.

### קריירה
ב-2021 החל לעבוד כתחקירן בערוץ 20. בהמשך קודם לתפקיד עורך תוכניות ושימש עורך משנה במהדורה המרכזית. במהלך עבודתו החל להגיש פינות בנושא המזרח התיכון ואיראן. בשנת 2022 ראיין את מחמוד מורדח'אני, אחיינו של מנהיג איראן עלי ח'אמנאי. באותה שנה תמונתו נתלתה על גשר באהווז, כאות תודה על כך שהושמע קולם בכתבה שהכין.

באוקטובר 2023, עם פרוץ מלחמת חרבות ברזל, מונה לכתב לענייני איראן. במהלך שנת 2024 פרסם עדויות בלעדיות של לוחמים מהצבא החות'י, פרסם עדות בלעדית של בכיר העדה הדרוזית בסוריה על הרצון האיראני להתבסס בסוריה, תושב טהרן צילם עבורו באופן בלעדי את אזורי התקיפה הישראלית באיראן, פרסם עדויות בלעדיות של חייל מצבא איראן על התקיפה הישראלית באיראן ודיווח על חיסולו של מוחמד רזא זאהדי, גנרל איראני ומפקד כוח קודס בסוריה ובלבנון שחוסל בתקיפת השגרירות האיראנית בדמשק, ויחדיו חוסלה כל שרשרת הפיקוד האיראנית בסוריה ובלבנון.

במרץ 2025 יצר את הסרט הדוקומנטרי "ג'אסוס: המרגל מטהרן", המבוסס על תיעודים שקיבל מאיראני שפעל באיראן. ביולי 2025 דיווח שרויטרס סיפקה תכנים לערוץ תעמולה איראני של רשות השידור האיראנית.

### חיים אישיים
בשנת 2018, במהלך שירותו הצבאי, נפטרה אמו ממחלת הסרטן. בעקבות פטירת אמו, בלאזאדה כתב והלחין שיר לזכרה בשם "לאט לאט".

ביולי 2025 בלאזאדה התחתן עם נופר.

## קישורים חיצוניים
* 
* 
* 
* 
* 
* 

## הערות שוליים

קטגוריה:עיתונאים ישראלים
קטגוריה:מגישי חדשות ישראלים
קטגוריה:בוגרי המכללה האקדמית הדסה ירושלים
קטגוריה:סגל עכשיו 14
קטגוריה:פסגת זאב: אישים
קטגוריה:אישים ממוצא יהודי-איראני
קטגוריה:ישראלים שנולדו ב-1998
אורי אפשטיין (פוליטיקאי)

**אורי אפשטיין** (נולד ב-13 בדצמבר 1970) הוא ראש המועצה האזורית שער הנגב.

## ביוגרפיה
נולד לעמוס ובלהה וגדל בכפר עזה. בכיתה א' למד בכפר עזה. ביסודי, חטיבת ביניים ותיכון בבית חינוך שער הנגב.
עם סיום לימודיו התיכוניים יצא לשנת שירות בתנועת הנוער העובד והלומד בכפר סבא.

בשנת 1990 התגייס לצה"ל ושירת בחטיבת גולני, שם מילא מגוון תפקידים, בהם מד"כ בקורס קצינים וסמ"פ. לאחר מכן עבר למערך המ"מ באגף המודיעין (אמ"ן), שם שירת כמפקד פלוגה (מ"פ), קצין קשר ביחידה מבצעית, מפקד פלגת (מפל"ג) ביחידה, מפקד יחידה (2002–2005), וראש ענף מבצעים בחטיבת ההפעלה (2007–2010). בין השנים 2010–2012 שימש עוזר אישי לראש אגף המבצעים במטה הכללי, וכן כראש מטה האגף. תפקידו האחרון היה קצין אג"ם של יחידת המ"מ (2013–2015). בשנת 2015 שוחרר מצה"ל לאחר 25 שנות שירות.

לאחר שחרורו מהצבא התמודד על תפקיד מזכיר קיבוץ כפר עזה ונבחר. הוא כיהן בתפקיד עד לשנת 2018.

בנוסף הקים את חברת Epsteins LTD המספקת שירותי ניהול וייעוץ, של תחומי התקשורת וה-security במסגרתה סיפק שירותים וניהל פרויקטים עבור משרד הביטחון.

בשנים 2018–2020 שימש כיו"ר ועד אגודת מתיישבי כפר עזה.

משנת 2021 ועד סוף שנת 2024 כיהן כמנהל העסקי של הקיבוץ.

אפשטיין משמש כיו"ר דירקטוריון חברת סינקופה בע"מ ויו"ר דירקטוריון שכ"ם שותפות גידולי שדה ומטעים של קיבוצים כפר עזה ומפלסים. כדירקטור בחברת כפרית תעשיות וכחבר מועצת המנהלים רפת ר"ן 2000. כן שימש כדירקטור חיצוני בחברת עלוטק.

באוגוסט 2024 לקראת הבחירות לרשויות המקומיות בעוטף עזה שנדחו בשנה עקב המלחמה, הודיע שיתמודד לראשות המועצה האזורית שער הנגב.

ב-19 בנובמבר 2024 התמודד בבחירות לראשות המועצה מול מ"מ ראש המועצה יוסי קרן ונירה שפק. בסיבוב הראשון זכה ב-39.86% מקולות הבוחרים כשחסרו לו 6 קולות כדי לעבור את ה-40% ולנצח בסיבוב ראשון. העפיל לסיבוב שני מול יוסי קרן שזכה ב-33.26% מהקולות.
בסיבוב השני, שהתקיים ב-3 בדצמבר 2024, זכה ב-53.12% מהקולות, גבר על יוסי קרן שזכה ב-46.88%, ונבחר לראשות המועצה.

הוא בעל תואר ראשון במדעי המדינה מאוניברסיטת בן-גוריון ותואר שני במנהל עסקים מאוניברסיטת בר-אילן.

## חיים אישיים
אפשטיין נשוי לאיילת ואב לשלושה.

בנו נטע, נהרג ב-7 באוקטובר 2023 בעת שקפץ על רימון במגורי הצעירים כדי להציל את ארוסתו אירן שביט.
אימו בלהה, גיסו אופיר ליבשטיין שכיהן כראש המועצה, אחיינו ניצן ליבשטיין וגיסו אורי רוסו נרצחו בטבח שבעה באוקטובר.

## קישורים חיצוניים

* נחמן גלבוע, "כולנו איבדנו המון, אבל גם נשאר לנו המון", באתר כנס מדיה, 28 באוגוסט 2024
* 
* 

## הערות שוליים

קטגוריה:ראשי המועצה האזורית שער הנגב
קטגוריה:כפר עזה: אישים
קטגוריה:אבות שכולים: חללי פעולות האיבה
קטגוריה:יתומי פעולות האיבה
קטגוריה:בוגרי בית חינוך שער הנגב
קטגוריה:בוגרי הנוער העובד והלומד
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת בר-אילן
קטגוריה:ישראלים שנולדו ב-1970
ריא חפאר אל-חסן

**רָיָא חפאר אל-חסן** (בערבית: **ريا الحسن**; נולדה ב-1967) היא פוליטיקאית לבנונית שכיהנה בתפקיד שרת הפנים והעיריות של לבנון. היא הייתה האישה הראשונה שכיהנה בתפקיד ביטחוני בעולם הערבי כולו.

## ביוגרפיה
נולדה בינואר 1967 בטריפולי, לבנון. שם נעוריה הוא ראיה מוחמד עלי אל חפר.

ביוני 1987 היא השלימה תואר ראשון במנהל עסקים באוניברסיטה האמריקאית בביירות.

בשנת 1990 היא השלימה תואר שני במנהל עסקים באוניברסיטת ג'ורג' וושינגטון.

היא עבדה כיועצת בבנק ביבלוס .

היא חברת מפלגת זרם העתיד של סעד אל-חרירי שבמחנה ה-14 במרץ.

## שרת האוצר
ב-9 בנובמבר 2009 מונתה לשרת האוצר על ידי ראש הממשלה סעד חרירי. היא החליפה בתפקיד את מוחמד שטח.

בתקופתה כשרת האוצר שונתה מדיניות הבנקים בלבנון, והותר לראשונה לנשים לאשר פתיחת חשבון בנק עבור ילדיהן הקטינים.

כהונתה הסתיימה בשנת 2011. החליף אותה מוחמד ספדי .

## שרת הפנים
ב-31 בינואר 2019 היא מונתה לשרת הפנים בממשלתו השנייה של סעד אל-חרירי.

בכך הייתה לאישה הראשונה בעולם הערבי שכיהנה כשרה במשרד ביטחוני (בלבנון, שר הפנים הוא הממונה על המשטרה).

סמוך למינויה אמרה בריאיון עיתונאי כי היא תומכת בנישואין אזרחיים וכי היא "מקווה שבעתיד הם יהיו חוקיים במדינה". הריאיון עורר מחאות נגדה מצד מוסלמים שמרנים בארצה.

היא כיהנה בתפקיד עד 21 בינואר 2020. החליף אותה מוחמד פהמי.

## חיים אישיים
היא נשואה לג'נאח אל-חסן ואם לשלוש בנות.

## קישורים חיצוניים

* 
* 
* 

## הערות שוליים

קטגוריה:שרי הפנים של לבנון
קטגוריה:פוליטיקאיות לבנוניות
קטגוריה:שרי האוצר של לבנון
קטגוריה:לבנוניות שנולדו ב-1967
רוברט הארפר

**רוברט גודלו הארפר** (באנגלית: **Robert Goodloe Harper**; ינואר 1765 – 14 בינואר 1825) היה חייל ופוליטיקאי אמריקאי. הוא כיהן כחבר הסנאט של ארצות הברית מטעם מרילנד, מינואר 1816 ועד להתפטרותו בדצמבר אותה שנה. הוא גם כיהן בבית הנבחרים של קרוליינה הדרומית (1790–1795), בבית הנבחרים של ארצות הברית מטעם קרוליינה הדרומית (1795–1801), ובסנאט של מדינת מרילנד. הוא זכור בעיקר בזכות המשפט, "מיליונים להגנה, אבל לא סנט אחד למחווה" בהקשר לפרשת XYZ. העיירה הארפר, ליבריה, נקראת על שמו.

## ביוגרפיה
### ראשית חייו
הארפר נולד ליד פרדריקסבורג במושבת וירג'יניה בינואר 1765. הוא היה הילד החמישי ובנם הראשון של ג'סי הארפר (נולד ב-1733) ואמילי דיאנה גודלו (1734–1788) ועבר עם הוריו לגרנוויל, קרוליינה הצפונית בסביבות 1769. את ראשית השכלתו קיבל בבית ולאחר מכן למד בבית ספר יסודי.

בגיל חמש עשרה, הארפר הצטרף לרגימנט מתנדבים של פרשים ושירת בצבא המהפכה האמריקאי. ב-1783 ערך סיור מדידות דרך קנטקי וטנסי, והשלים את לימודיו בקולג' של ניו ג'רזי (כיום אוניברסיטת פרינסטון) ב-1785. הוא למד משפטים בצ'ארלסטון שבקרוליינה הדרומית, לימד בבית ספר באותו זמן, והתקבל ללשכת עורכי הדין ב-1786.

### קריירה
הוא החל לעסוק בעריכת דין במחוז ה-96 של קרוליינה הדרומית, וב-1789 חזר לצ'ארלסטון. מ-1790 עד 1795 כיהן הארפר כחבר בית הנבחרים של קרוליינה הדרומית, ולאחר מכן נבחר מטעם קרוליינה הדרומית לקונגרס השלישי כדי למלא את המקום שהתפנה בשל מותו של אלכסנדר גילון. הוא נבחר מחדש לקונגרסים הרביעי, החמישי והשישי אך לא הצליח להיבחר מחדש בשנת 1800 לקונגרס השביעי, וכיהן מ-9 בפברואר 1795 ועד 3 במרץ 1801. בעת כהונתו בקונגרס, היה יושב ראש ועדת הדרכים והאמצעים בקונגרסים החמישי והשישי. הארפר היה אחד מהשופטים שמונו על ידי בית הנבחרים ב-1798 לנהל את הליכי ההדחה נגד ויליאם בלאונט.

### קריירה פוליטית במרילנד
הארפר עבר לבולטימור שבמרילנד, ועסק בעריכת דין. הוא התיידד עם אנשי מהומות האספסוף של בולטימור נגד הבריטים ביוני 1812. הוא שירת במלחמת 1812, והשיג דרגת גנרל. הוא סייע בארגון ה-Baltimore Exchange Co. בשנת 1815 והיה חבר בדירקטוריון הראשון. לאחר מכן נבחר כחבר הסנאט של מרילנד, ולאחר מכן נבחר מטעם מרילנד לסנאט של ארצות הברית לתקופת הכהונה שהתחילה ב-4 במרץ 1815, וכיהן מינואר 1816 עד דצמבר 1816, אז התפטר. הוא היה מועמד המפלגה הפדרליסטית לסגן הנשיא בבחירות 1816. כמו כן, הוא קיבל קול אלקטורלי אחד לסגן הנשיא בבחירות 1820.

בשנת 1815 נבחר הארפר לחבר באגודת העתיקות האמריקאית וטייל רבות באירופה בשנים 1819 ו-1820. הוא לקח חלק בולט בטקסים לרגל ביקורו של לה פאייט בבולטימור ב-1824.

### חיים אישיים
ב-7 במאי 1800, הארפר התחתן עם קתרין קארול (1778–1861) במחוז אן ארונדל, מרילנד. קתרין הייתה בתם של צ'ארלס קארול ומרי (לבית דרנל) קארול. אחותה הגדולה, מרי, נישאה לריצ'רד קייטון. יחד, הם היו הורים לפחות לארבעה ילדים ששרדו עד לבגרות.

## קישורים חיצוניים

* 
* 

## הערות שוליים

קטגוריה:אמריקאים ילידי וירג'יניה
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית ממרילנד
קטגוריה:גנרלים בצבא ארצות הברית
קטגוריה:חברי בית הנבחרים של ארצות הברית מקרוליינה הדרומית
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1765
קטגוריה:אמריקאים שנפטרו ב-1825
אלכסנדר גילון

**אלכסנדר גילון** (באנגלית: **Alexander Gillon**; 13 באוגוסט 1741 – 6 באוקטובר 1794) היה סוחר וימאי אמריקאי מצ'ארלסטון, קרוליינה הדרומית. הוא ייצג את קרוליינה הדרומית בבית הנבחרים של ארצות הברית בשנים 1793 ו-1794.

## ביוגרפיה
### ראשית חייו ומשפחתו
גילון נולד ב-13 באוגוסט 1741 ברוטרדם ברפובליקה ההולנדית להורים סקוטים. הוא למד בלונדון ושהה שם זמן מה. הוא הפך לקפטן ים ובשנת 1765 הפליג לצ'ארלסטון, פרובינציית קרוליינה הדרומית, בבריגנית "סרפרייז". הוא חזר ב-1766 בבריגנית "פרי-מייסון". בזמן שהותו בצ'ארלסטון גילון התחתן עם גברת מרי קריפס, אלמנה מקנט שתגוררה בעיר. הוא הפליג חזרה לבריטניה זמן קצר לאחר נישואיו, אך חזר לצ'ארלסטון באותה שנה. ב-10 בפברואר 1789 הוא נישא לאן פרסל, בתו של הכומר הנרי פרסל, רקטור כנסיית סנט מייקל בצ'ארלסטון. הוא גם היה בעלים של 106 עבדים.

### סוחר בצ'ארלסטון
ב-1766 התיישב בצ'ארלסטון והקים עסק גדול. כעשר שנים לאחר מכן הוא החל להתערב בפוליטיקה. הוא היה ציר בקונגרס הפרובינציאלי השני של קרוליינה הדרומית ב-1775 וב-1776 והיה חבר באספה הכללית הראשונה ב-1776.

אנשיו בחרו בו לקפטן של ה-Fusiliers הגרמניים של צ'ארלסטון במאי 1775. שלוש שנים לאחר מכן דרום קרוליינה מינתה אותו לקומודור של הצי של קרוליינה הדרומית ושלחה אותו לצרפת כדי לרכוש כלי שיט עבור הצי.

### "קרוליינה הדרומית"
בשנת 1780 הוא שכר את "אינדיאן" מהדוכס מלוקסמבורג מטעם קרוליינה הדרומית וצי קרוליינה הדרומית, תמורת רבע מהשלל שלה. גילון שינה את שמה של הפריגטה ל"קרוליינה הדרומית".

בשנת 1781 הפליגה "קרוליינה הדרומית", מאוישת על ידי קצינים אמריקאים וקבוצת ימאים ונחתים אירופאים, על פני האוקיינוס האטלנטי לכיוון צ'ארלסטון. כשגילתה שהבריטים כבר כבשו את העיר ההיא הפליגה לקובה.

בין אוגוסט לאוקטובר 1781 היא לכדה קאטר, פריבטיר, הבריג "ונוס" ושבעה כלי שיט נוספים.

"קרוליינה הדרומית" הגיעה להוואנה ב-12 בינואר 1782. בהוואנה, לאחר משא ומתן בין גילון לספרדים, הצטרפה" קרוליינה הדרומית" לכוח של 59 ספינות שנשלחו ללכוד את המושבה הבריטית ניו פרובידנס באיי בהאמה. ב-22 באפריל הפליגה המשלחת ועד ה-5 במאי כל הצי הגיע לניו פרובידנס. ב-8 במאי נכנעה המושבה. זו הייתה לכידתה השלישית של ניו פרובידנס במהלך מלחמת העצמאות האמריקאית.

"קרוליינה הדרומית" הפליגה אז צפונה, והגיעה לפילדלפיה ב-28 במאי. כאן היא נשארה כמעט שישה חודשים. בזמן שהייתה שם דוכס לוקסמבורג פיטר את גילון והחליף אותו כקפטן בקפטן ג'ון ג'וינר. זמן קצר לאחר מכן הפריגטות הבריטיות אה"מ "דיומד", אה"מ "קוויבק" ואה"מ "אסטראה" לכדו את "קרוליינה הדרומית".

### קריירה פוליטית
הוא היה המייסד והנשיא הראשון של לשכת המסחר של צ'ארלסטון.

ב-1784 הוא נבחר לקונגרס הקונטיננטלי אך לא השתתף בו. ארבע שנים מאוחר יותר הוא היה ציר בוועידת המדינה שאשררה את החוקה הפדרלית ב-1788. לאחר מכן, הוא נבחר כמועמד אנטי-מינהלי לקונגרס השלישי. הוא כיהן מ-4 במרץ 1793, עד מותו ב-6 באוקטובר 1794, במטע שלו. הוא נקבר באדמת הקבורה המשפחתית במטע "Gillon's Retreat", מחוז אורנג'בורג, מחוז קלהון, קרוליינה הדרומית.

## קישורים חיצוניים

* 
* 

קטגוריה:מהגרים מהולנד לארצות הברית
קטגוריה:חברי בית הנבחרים של ארצות הברית מקרוליינה הדרומית
קטגוריה:אמריקאים שנולדו ב-1741
קטגוריה:אמריקאים שנפטרו ב-1794